Diari Oficial de la Generalitat Valenciana


Sumari del DOGV 970, del 27-12-1988 (1988/812776)

ORDRE de 15 de desembre de 1988, de la Conselleria d'Economia i Hisenda, per la qual s'acorda l'adquisició per la Generalitat Valenciana de la finca rústica situada en el terme municipal de Morella (Castelló), denominada <<Masia El Collet>>
------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/12/15/(10)/dof/vci/html**

### Dades del document

Número de DOGV
:   970

Data del DOGV
:   27-12-1988

Secció del DOGV
:   DISPOSICIONS GENERALS

Número del document
:   1988/812776


Data del document
:   15-12-1988

Organisme emissor
:   Conselleria d'Economia i Hisenda

Tipus de document
:   Ordre

Correcció d'errades

Ordre de 15 de desembre de 1988, de la Conselleria d'Economia i Hisenda, per la qual s'acorda l'adquisició per la Generalitat Valenciana de la finca rústica situada en el terme municipal de Morella (Castelló), denominada "Masia El Collet".  
La Direcció General d'Ocupació i Cooperació de la Conselleria de Treball i Seguritat Social, té projectada, d'acord amb el programa públic d'ocupació i formació regulada per Ordre del Ministeri de Treball i Seguretat Social de 29 de març de 1988, la creació d'una Escola Taller i Mediatel en els terrenys denominats «Masia del Collet», caseriu i extensió «Fàbrica Giner».  
Aquest projecte, tindria una doble finalitat, la qualificació dels aturats, preferentment joves menors de 25 anys, alternant treball i pràctica professional i la recuperació d'un edifici important des del punt de vista artístic i històric, com ho és la «Fàbrica de Giner».  
Per això, segons que estableix l'article 30 de la Llei de la Generalitat Valenciana 3/1986, de 24 d'octubre de Patrimoni de la Generalitat, i amb la prèvia valoració tècnica oportuna i informes del Servei de Patrimoni i de la Intervenció General.  
Article primer  
S'acorda l'adquisició mitjançant contractació directa a títol onerós i en virtut de compra-venda, de les finques següents:  
1.ª Finca Rústica, anomenada fàbrica de Giner, partida primera del Riu, terres cultes i incultes, de superfície cent seixanta-dos jornals, és a dir quaranta-sis hectàrees noranta-vuit àrees. Confronta: est, i dreta del riu, amb el barranc de la Masia del Beato; esquerra, amb el riu i pel mateix punt amb terres de la testamentària de Teresa Guarch; sud, terres de les Masies de Borràs i Moli i torre d'Adell; oest, amb les Masies de Collet i Gañal i el barranc de la Castella i nord, terres d'aquesta última Masia.  
2.ª Finca, composta de diversos edificis industrials part en ruïnes coneguda per fàbrica de Giner, partida primera del Riu, de superfície total vuit mil vuit-centes quaranta metres seixanta-vuit decímetres quadrats, dels quals quatre mil vuit-cents seixanta-quatre metres amb noranta-dos decimetres quadrats, estan edificats i la resta és la superfície de patis i camí. La part edificada era anteriorment fàbrica de filats, tints i aprests, però des de fa temps no hi ha cap indústria i no es destina a cap ús, la resta són patis, jardí i bassa amb sèquia accessòria. Confronta: pels quatre punts cardinals amb la finca anterior d'on procedeix i d'on es segregaren els cosalicis anomenats fàbrica Giner.  
3.ª Masia denominada del Collet, abans del Baró, amb els seus edificis habitables de dos pisos, corral i paller i terres de labor i incultes, de superfície total vint-i-cinc hectàrees, cinquanta-dues àrees, situada en la partida primera del riu. confronta: est, terres del Molí de Zurita; nord, la mateixa masia; sud, la de Borràs i a l?oest, amb la de Dañel de Segura de la Mola.  
Les finques esmentades sóii propietat de la Sra. María Pilar Carsí Balanzà, consten inscrites en el Registre de la Propietat de Morella i corresponen a les dades següents del registre:  
Finca 1.ª tom 528, llibre 88, foli 121, finca número 65.  
Finca 2.ª tom 515, llibre 86, foli 82, finca número 4.011.  
Finca 3.ª tom 340, llibre 57, foli 226, finca número 85.  
Aquestes finques es troben lliures de càrregues i gravàmens.  
Article segon  
La compra que necessàriament es formalitzarà en escriptura pública, es realitzarà per un preu de cent disset milions nou-centes noranta dues mil sis-centes cuaranta pessetes (900.419.219 PTA).  
Les despeses i impostos que se'n deriven seran abonats per les parts, segons la Llei.  
Article tercer  
El Servei de Patrimoni de la Direcció General del Tresor i Patrimoni realitzarà els tràmits necessaris per a fer efectiu el que disposa aquesta Ordre.  
València, 15 de desembre de 1988.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI